stanford-oval/wikipedia huggingface dataset:
Mimasaka

| Mimasaka (美作市) |
| --- | --- |
 Ōhara-jukun rakennuksia
 lippu:  Symboli
 Mimasakan sijainti Okayaman prefektuurissa
 Mimasaka
 Koordinaatit: 35°00′31″N, 134°08′55″E 
Valtio:  Japani
Alue:  Chūgoku
Prefektuuri:  Okayaman prefektuuri
Pinta-ala:  
 – Kokonaispinta-ala:  429,29 km²
Väkiluku (11/2019):  27 368
 – Väestötiheys:  63,8 as./km²
Symbolit:  
 – Puu:  Japaninaprikoosi
 – Kukka:  Erythronium japonicum
 
 http://www.city.mimasaka.lg.jp/ 
Infobox OKVirheellinen NIMI-arvo: 
Mimasaka (jap. 美作市, Mimasaka-shi) on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin koillisosassa Yoshino- ja Kajinamijokien varrella. Pohjoisessa se ulottuu Chūgokuvuorille ja prefektuurin korkeimmalle huipulle Ushiroyamalle 1344 metrin korkeudelle merenpinnasta. Se rajautuu pohjoisessa Tottorin ja idässä Hyōgon prefektuuriin. Mimasakassa on 27 368 asukasta (marraskuussa 2019) ja sen pinta-ala on 429,29 neliökilometriä.
Mimasaka on kaupunkina suhteellisen uusi: se perustettiin vuonna 2005 liittämällä yhteen Aidan, Katsutan, Mimasakan, Ōharan ja Sakutōn maaseutukaupungit sekä Higashi-Awakuran kyläkunta. Kaupungin hallinnollinen keskusta sijaitsee entisen Mimasakan maaseutukaupungin alueella. Sen Hayashinon kaupunginosa kehittyi historiallisesti jokisatamana Yoshino- ja Kajinamijokien yhtymäkohdassa. Miyamoton kylä tunnetaan Miyamoto Musashin syntypaikkana ja siellä on hänelle omistettu museo. Merkittäviä elinkeinoja Mimasakassa ovat metsätalous, karjankasvatus ja maatalous, joka tuottaa esimerkiksi riisiä, teetä, hedelmiä ja vihanneksia.
Mimasakan kulttuuriperintöön kuuluvat Chōfuku-jin temppeli, jonka tärkeäksi kulttuuriomaisuudeksi valittu pagodi on koko prefektuurin vanhin rakennus, ja hortensioistaan tunnettu Daishō-jin temppeli. Matkailijoita kaupunkiin houkuttelee myös Yunogō-onsenin kuuma lähde. Shugendōn pyhänä vuorena tunnettu Ushirovuori kuuluu Hyōnosenin–Ushiroyaman–Nagisanin puolikansallispuistoon. Kaupungissa toimii muun muassa Okayama International Circuit -moottoriurheilurata. Mimasakaa palvelevat JR Nishi-Nihonin Kishin-linja ja Chizu-kyūkō-rautatie.
Kuvia

Musashi-budōkan
Chōfuku-jin pagodi
Sanomo-jinja
Hayashinon rautatieasema
Aiheesta muualla

Kuvia tai muita tiedostoja aiheesta Mimasaka Wikimedia Commonsissa
Kaupungin internetsivut (japaniksi)
Hansika Motwani

| Hansika Motwani |
| --- | --- |
 Hansika Motwani vuonna 2023.
Henkilötiedot
Syntynyt: 9. elokuuta 1991 (ikä 33) Bombay, Maharashtra, Intia
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb 
AllMovie
Hansika Motwani (s. 9. elokuuta 1991 Bombay, Maharashtra, Intia) on intialainen näyttelijä. Hän työskentelee pääasiassa tamilinkielisessä elokuvateollisuudessa, mutta on esiintynyt myös telugun-, hindin-, kannadan- ja malajalaminkielisissä elokuvateollisuuksissa.
Sindhitaustainen Motwani syntyi nykyisessä Mumbaissa ja aloitti uransa lapsinäyttelijänä. Hän teki ensiesiintymisensä aikuisena teluguelokuvassa Desamuduru vuonna 2007 ja voitti parhaan naistulokkaan Filmfare Awards South -palkinnon. Hänen ensimmäinen tamilielokuvansa oli menestynyt Mappillai vuonna 2011. Muita tamilinkielisiä menestyselokuvia ovat olleet muun muassa Engeyum Kadhal (2011), Velayudham (2011), Oru Kal Oru Kannadi (2012), Theeya Velai Seiyyanum Kumaru (2013), Singam II (2013) ja Aranmanai (2014).
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2003 | Hawa | Sasha | Hindi |  |
| 2003 | Koi… Mil Gaya | Priya | Hindi |  |
| 2003 | Aabra Ka Daabra | Pinky | Hindi |  |
| 2003 | Jaago | Shruti | Hindi |  |
| 2004 | Hum Kaun Hai? | Sara Williams | Hindi |  |
| 2007 | Desamuduru | Vaishali | Telugu | Parhaan naistulokkaan Filmfare Awards South -palkinto |
| 2007 | Aap Kaa Surroor | Ria Bakshi | Hindi | Parhaan naistulokkaan Filmfare Awards -ehdokkuus |
| 2008 | Bindaas | Preethi | Kannada |  |
| 2008 | Kantri | Varalakshmi | Telugu |  |
| 2008 | Money Hai Toh Honey Hai | Ashima Kapoor | Hindi |  |
| 2009 | Maska | Meenu | Telugu |  |
| 2009 | Billa | Priya | Telugu |  |
| 2009 | Jayeebhava | Anjali Narashima | Telugu |  |
| 2010 | Seeta Ramula Kalyanam | Nandhini | Telugu |  |
| 2011 | Mappillai | Gayathri | Tamili |  |
| 2011 | Engeyum Kadhal | Kayalvizhi Rajasekhar | Tamili |  |
| 2011 | Kandireega | Sruthi | Telugu |  |
| 2011 | Velayudham | Vaidehi | Tamili |  |
| 2011 | Oh My Friend | Rithu | Telugu |  |
| 2012 | Oru Kal Oru Kannadi | Meera Mahendrakumar | Tamili |  |
| 2012 | Denikaina Ready | Sharmila | Telugu | Parhaan telugunaispääosan Filmfare Awards South -ehdokkuus |
| 2013 | Settai | Madhumitha | Tamili |  |
| 2013 | Theeya Velai Seiyyanum Kumaru | Sanjana | Tamili |  |
| 2013 | Singam II | Sathya | Tamili |  |
| 2013 | Biriyani | Priyanka | Tamili |  |
| 2014 | Pandavulu Pandavulu Tummeda | Honey | Telugu |  |
| 2014 | Maan Karate | Yazhini | Tamili |  |
| 2014 | Power | Nirupama | Telugu |  |
| 2014 | Aranmanai | Selvi | Tamili |  |
| 2014 | Meaghamann | Usha | Tamili |  |
| 2015 | Aambala | Maya | Tamili |  |
| 2015 | Romeo Juliet | Aishwarya (Subbulakshmi) | Tamili |  |
| 2015 | Vaalu | Priya Mahalakshmi | Tamili |  |
| 2015 | Puli | Prinsessa Manthagini | Tamili |  |
| 2015 | Size Zero | Itsenään | Telugu | Cameoesiintyminen |
| 2015 | Inji Iduppazhagi | Itsenään | Tamili | Cameoesiintyminen |
| 2016 | Aranmanai 2 | Maya | Tamili |  |
| 2016 | Pokkiri Raja | Sunitha | Tamili |  |
| 2016 | Uyire Uyire | Priya | Tamili |  |
| 2016 | Manithan | Priya | Tamili |  |
| 2017 | Luckunnodu | Positive Padma | Telugu |  |
| 2017 | Bogan | Mahalakshmi | Tamili |  |
| 2017 | Singam 3 | Sathya | Tamili |  |
| 2017 | Goutham Nanda | Spoorthi | Telugu |  |
| 2017 | Villain | Shreya Venkatesh | Malajalam |  |
| 2018 | Gulaebaghavali | Viji | Tamili |  |
| 2018 | Thuppakki Munai | Mythili | Tamili |  |
| 2019 | N.T.R: Kathanayakudu | Jaya Prada | Telugu |  |
| 2019 | 100 | Nisha | Tamili |  |
| 2019 | Tenali Ramakrishna BA. BL | Rukmini | Telugu |  |
| 2022 | Maha | Maha | Tamili |  |
| 2023 | Partner | Kalyan/nimetön nainen | Tamili |  |
| 2023 | My Name Is Shruthi | Shruthi | Telugu |  |
| 2024 | 105 Minuttess | Jaanu | Telugu |  |
Televisio

| Vuosi | Ohjelma | Rooli | Kieli | Muuta |
| --- | --- | --- | --- | --- |
| 2001–2003 | Des Mein Niklla Hoga Chand | Tina | Hindi |  |
| 2001 | Shaka Laka Boom Boom | Karuna/Shona | Hindi |  |
| 2002 | Kyunki Saas Bhi Kabhi Bahu Thi | Baavri Virani | Hindi |  |
| 2002 | Son Pari | Sweety | Hindi |  |
| 2003 | Karishma Kaa Karishma | Teena | Hindi |  |
| 2004–2005 | Hum 2 Hain Na | Kareena/Koel | Hindi |  |
| 2005 | Celebrity Fame Gurukul | Itsenään (kilpailija) | Hindi |  |
| 2023 | MY3 | Mythiri/Manimegalai/MY3 | Tamili | Websarja |
Aiheesta muualla

Wikimedia Commonsissa on kuvia tai muita tiedostoja aiheesta .
Hansika Motwani Internet Movie Databasessa. (englanniksi)
Hansika Motwani Allmoviessa (englanniksi)
Hong Kong Free Press

| Hong Kong Free Press |
| --- | --- |
Lyhenne:  HKFP
Lehtityyppi:  verkkolehti
Aihealue:  uutiset
Perustettu:  2015
Kotimaa:  Hongkong
Kieli:  englanti
Aiheesta muualla
Kotisivu
Hong Kong Free Press (lyh. HKFP) on hongkongilainen verkkolehti. Lehti on ilmainen ja voittoa tavoittelematon. Sivusto on perustettu vuonna 2015. Se on harvoja paikallisia vapaita medioita sen jälkeen kun Hongkongin kansallisen turvallisuuden laki tuli voimaan vuonna 2020.
Vuonna 2021 norjalaiset kansanedustajat Ola Elvestuen, Terje Breivik ja Jon Gunnes ehdottivat HKFP:ta Nobelin rauhanpalkinnon saajaksi.
Sivustolle pääsy on estetty Manner-Kiinassa.
Mohun Bagan Super Giant

| Mohun Bagan Super Giant |
| --- | --- |
Lempinimet:  Mariners
Perustettu:  1889
Kaupunki:  Kolkata,  Intia
Kenttä:  Salt Lake Stadium
– kapasiteetti:  120 000
Sarja:   Indian Super League
Värit:           
Omistaja:  RPSG Group
Puheenjohtaja:  Sanjiv Goenka
Päävalmentaja:  Juan Ferrando
Infobox OKNimi-testi OK: 
Mohun Bagan Super Giant on intialainen jalkapalloseura Kolkatasta, Länsi-Bengalista. Mohun Bagan Super Giant on yksi Aasian vanhimmista jalkapalloseuroista ja se on perustettu vuonna 1889. Intian jalkapallomestaruuden seura ennätti National Football Leaguen aikana voittaa kolmesti: 1997-98, 1999-00 ja 2001-02.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mohun Bagan Super Giant
Maurice Boitel

Maurice Boitel vuonna 1946.
Maurice Boitel (31. heinäkuuta 1919 Tillières-sur-Avre, Ranska – 11. elokuuta 2007 Audresselles, Ranska) oli ranskalainen taidemaalari.
Helmikuussa 1958, suomalainen taidemaalari Christina Snellman toi[lähde? ] Maurice Boitelin Cadaquésiin, Espanjaan. Cadaquésissa Boitel maalasi seitsemän seuraavaa kesää[lähde? ].
Aiheesta muualla

Maurice Boitelin työlle omistettu sivusto (Arkistoitu – Internet Archive) (ranskaksi)
Hong Myung-bo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hong Myung-bo
Syntymäaika: 12. helmikuuta 1969 (ikä 55)
Syntymäpaikka:  Soul, Etelä-Korea
Pelipaikka: puolustaja
Pituus: 182 senttimetriä
Seura
Seura:  Etelä-Korean maajoukkue
Tehtävä: Päävalmentaja
Junioriseurat
1987–1991:  Korea University
Seurat
| Vuodet | Seura | O | (M) |
| 1992–1997 |  Pohang Steelers | 110 | (14) |
| 1997–1998 |  Bellmare Hiratsuka | 42 | (0) |
| 1999–2001 |  Kashiwa Reysol | 72 | (7) |
| 2002 |  Pohang Steelers | 19 | (0) |
| 2003–2004 |  Los Angeles Galaxy | 38 | (0) |
| Yhteensä | Yhteensä | 281 | (21) |
Maajoukkue
| 1990–2002 |  Etelä-Korea | 136 | (10) |
Valmennusura
2005–2007:  Etelä-Korean maajoukkue (apuv.)
2007–2008:  Etelä-Korea U-23 (apuv.)
2009:  Etelä-Korea U-20
2009–2012:  Etelä-Korea U-23
2012–2013:  FK Anži Mahatškala (apuv.)
2013–2014:  Etelä-Korean maajoukkue
 Seurajoukkueuran tilastot kattavat vain kansalliset sarjat.
Hong Myung-bo (hangul: 홍명보; hanja: 洪明甫, s. 12. helmikuuta 1969 Soul) on eteläkorealainen ammattilaisuransa päättänyt jalkapalloilija. Puolustajan paikkaa pelannut Hong on mahdollisesti kaikkien aikojen paras korealainen jalkapalloilija. Hän oli ainoa eteläkorealainen Pelén laatimalla 125 suurimman elossa olevan pelaajan listalla. Hong Myung-bo on pelannut neljässä MM-lopputurnauksessa ja sai ensimmäisenä eteläkorealaisena Pronssisen pallon vuoden 2002 turnauksen päätteeksi.
Hong pelasi 136 maaottelua ja teki niissä kymmenen maalia vuosina 1990–2002. Hän nousi vuonna 2002 eniten maaotteluita pelanneeksi eteläkorealaiseksi.
Kesäkuussa 2013 hän siirtyi valmentamaan Etelä-Korean maajoukkuetta.
Herbert Whyte

George Herbert Whyte (1878–1917) oli englantilainen kirjailija ja teosofi. Vuonna 1908 hän perusti erityisesti lapsille ja nuorille suunnatun The Order of the Round Table-ritarikunnan Annie Besantin ja C.W. Leadbeaterin avustuksella. Tämä ritarikunta toimii vielä nykyäänkin ja suomessa se tunnetaan nimellä Kansainvälinen Pyöreän pöydän ritarikunta. Whyte sai surmansa Jerusalemin liepeillä 1917.
Teokset

H. P. Blavatsky: an outline of her life. London 1909
Is Theosophy Anti-Christian?. Theosophical Publishing Society 1914
Reincarnation: a key to the riddle of life. Watkins, London 1918
The King’s Uniform & other addresses: a memorial edition, etc. Pelican Press, London 1918
Glimpses of the Great War: letters of a subaltern from three fronts. Edited by his wife.. Theosophical Publishing House, London 1919
Aiheesta muualla

Kansainvälinen Pyöreän pöydän ritarikunta
The Order of the Round Table (Englanti)
Moulay Haddou

| Henkilötiedot |
| --- | --- | --- |
Syntymäaika: 14. kesäkuuta 1975 (ikä 49)
Syntymäpaikka: Oran, Algeria
Pelipaikka: puolustaja
Pituus: 178 senttimetriä
Seurat
| Vuodet | Seura | O (M) |
| 1992–1993 1993–2004 2004–2006 2006–2008 | ASM Oran MC Oran USM Alger MC Oran |  183 (34) 58 (15) 12 (1) |
Maajoukkue
| 1998–2004 |  Algeria | 56 (1) |
 Seurajoukkueuran tilastot kattavat vain kansalliset sarjat.
Moulay Haddou (s. 14. kesäkuuta 1975 Oran) on algerialainen entinen jalkapalloilija. Puolustajana pelannut Haddou pelasi koko uransa kotimaassaan Algeriassa, jossa hän saavutti muun muassa Algerian cupin voiton 1996, sekä Afrikan Cup voittajien cupin voiton 1997 ja 1998. Haddou edusti myös Algerian maajoukkuetta vuosien 2000, 2002 ja 2004 Afrikan kisoissa.
Miia Sillman

| Mitalit | Mitalit | Mitalit |  |
| --- | --- | --- | --- |
|  Miia Sillman Kalevan kisoissa 2020. |  Miia Sillman Kalevan kisoissa 2020. |  Miia Sillman Kalevan kisoissa 2020. |  |
Maa:   Suomi
Naisten yleisurheilu
| Universiadit  | Universiadit  | Universiadit  |  |
|  Kultaa | Napoli 2019 | 7-ottelu |  |
Miia Emilia Sillman (s. 3. kesäkuuta 1995 Tampere) on suomalainen uransa lopettanut moniottelija. Hän edusti Tampereen Pyrintöä. Häntä valmensivat Marjukka Suihko (–2014), Tiia Hautala (2014–2016), Eduard Hämäläinen (2017–2018), Mika Vakkuri (2018–2020, 2021–2023) ja Matti Liimatainen (2020–2021).
Sillman saavutti seitsenottelussa Suomen-mestaruuden Tampereella 2021 ja Joensuussa 2022, SM-hopeaa Jyväskylän Kalevan kisoissa 2018 ja Lappeenrannan Kalevan kisoissa 2019 sekä pronssia Porin Kalevan kisoissa 2015. Sisäratojen SM-kilpailuissa hän on voittanut kultaa viisiottelussa 2018 ja 2019 sekä saanut hopeaa pituushypyssä 2020.
Tallinnan alle 23-vuotiaiden EM-kisoissa 2015 Sillman oli yhdeksäs. Bydgoszczin alle 23-vuotiaiden EM-kilpailuissa 2017 hän keskeytti ottelun. Napolin kesäuniversiadeissa 2019 hän voitti seitsenottelussa kultaa tuloksella 6209.
Sillman kertoi vuonna 2021 julkisuudessa joutuneensa 10–14-vuotiaana ravivalmentaja Erkki-Pekka Mäkisen seksuaalisen hyväksikäytön uhriksi. Mäkinen sai rikoksistaan 4,5 vuoden vankeustuomion. Uhreja oli myös muita.
Sillman lopetti yleisurheilu-uransa vuonna 2023 selkävaivojen vuoksi.
Henkilökohtaiset ennätykset

100 m: 12,91 (Ikaalinen 2015)
200 m: 24,83 (Napoli 2019)
800 m: 2.20,45 (Bydgoszcz 2022)
100 m aidat: 13,72 (Lappeenranta 2019)
Korkeushyppy: 186 (Tallinna 2019, hallissa)
Pituushyppy: 637 (Tampere 2021)
Kolmiloikka 12,46 (Lahti 2015)
Kuulantyöntö: 13,26 (Tampere 2021, hallissa)
Keihäänheitto: 50,07 (Napoli 2019)
Seitsenottelu: 6209 (Napoli 2019)
Viisiottelu: 4303 (Tallinna 2019, hallissa)
Lähde
Aiheesta muualla

Miia Sillman Kansainvälinen yleisurheiluliitto. (englanniksi)
Maurice Bourguin

Maurice Bourguin
Maurice Bourguin (1856–1910) oli ranskalainen juristi ja  taloustieteilijä. Hän oli vuodesta 1900 professorina Pariisin Sorbonnessa. Bourguinin pääteos on sosialistisia järjestelmiä arvosteleva Les systèmes socialistes et l’évolution économique (1904).
Teokset (valikoima)

Des droits du vendeur non payé en droit romain, 1877
Des rapports entre Proudhon et Karl Marx, 1892
La mesure de la valeur et la monnaie, 1896
De l’application des lois ouvrières aux ouvriers et employés de l’État, (1903)
Les systèmes socialistes et l’évolution économique, 1904
Herman Haluštšenko

| Herman Haluštšenko |
| --- | --- |

Ukrainan energiaministeri
 29. huhtikuuta 2021–  
Edeltäjä:  Juri Vitrenko (vt.)
Henkilötiedot
Syntynyt: 1. toukokuuta 1973 (ikä 51) Lviv, Ukrainan SNT
Kansalaisuus:  Ukraina
Herman Valerijovytš Haluštšenko (ukr. Герман Валерійович Галущенко; s. 1. toukokuuta 1973) on ukrainalainen poliitikko, joka on toiminut Ukrainan energiaministerinä vuodesta 2021 lähtien.
Haluštšenko syntyi Lvivissä. Hän opiskeli oikeustiedettä Lvivin yliopistossa ja valmistui vuonna 1995. Vuonna 2001 hän valmistui kansainvälisen johtamisen maisteriksi Ukrainan ulkomaankaupan akatemiasta. Hän on väitellyt oikeustieteiden kandidaatiksi. Vuosina 1994–1995 hän työskenteli lakimiehinä. Vuosina 1995–1996 hän työskenteli apulaissyyttäjänä Lvivin alueella. Vuosina 1996–1997 hän työskenteli Ukrainan ulkoministeriössä. Vuosina 1997–2010 hän työskenteli Ukrainan presidentinkansliassa konsulttina ja osastonjohtajana. Vuosina 2011–2013 hän työskenteli Ukrainan oikeusministeriössä oikeusministerin avustajana ja tuomioistuinosaston johtajana. Vuonna 2012 hänet nimitettiin Kiovan kansallisen yliopiston kansainvälisten suhteiden instituutin kansainvälisen yksityisoikeuden laitoksen apulaisprofessoriksi. Vuonna 2020 hänet nimitettiin Ukrainan valtion ydinvoimayhtiö Enerhoatomin varajohtajaksi. Huhtikuussa 2021 hänet nimitettiin Ukrainan energiaministeriksi.
Hong Kong Stadium

Hong Kong Stadium
Hong Kong Stadium (kiin.: 香港大球場; Jyutping: Hoeng1gong2 daai6 kau4coeng4) on Hongkongissa sijaitseva urheilustadion. Se toimii esimerkiksi jalkapallokäytössä. Esimerkiksi vuonna 2007 siellä pelattiin Barclays Asia Trophy. Lisäksi kentällä on pelattu rugbyturnaus Rugby World Cup Sevens vuosina 1997 ja 2005. Stadionin katsojakapasiteetti on 40 000 ja suurin osa paikoista on katettuja.
Aiheesta muualla

Wikimedia Commonsissa on kuvia tai muita tiedostoja aiheesta .
Stadionin kotisivu
Miihkali (sarjakuva)

Miihkali
Miihkali on Pahkasika-lehdessä julkaistu humoristinen sarjakuva, jota piirsi Heikki-Pekka Miettinen. Se kertoo seitsemänvuotiaasta Miihkalista ja hänen elämästään ala-asteen ensimmäisellä luokalla sekä hänen vanhemmistaan. Ainoana lapsena Miihkali on hyvin hemmoteltu. Miihkalin piirrostyyli on tarkoituksellisesti mahdollisimman yksinkertaistettu, ja sarjakuva jäljittelee lastensarjakuvia joskus jopa tekstin tavaamista myöten. Todellisuudessa Miihkali kuitenkin suunnattiin varttuneemmalle lukijakunnalle ja siinä kritisoidaan lapsen suulla kaikenlaisia aikuisten maailmassa vallitsevia ilmiöitä ja kummallisia sääntöjä.
Miihkalin äiti on ylihuolehtiva ja isä pikkutakkiin pukeutuva, kaikkitietävän oloinen ja tietojaan Miihkalille ”jäljittelemättömään tyyliin” syöttävä mies. Miihkalin ystävät ovat Minnaryyni, Kenneth, Bosse ja kehitysvammainen Tarmo.
Miihkalissa ei käytetä puhekuplia, vaan kerronnallinen teksti on sommiteltu piirrosruutujen alle. Toisinaan Miihkalia julkaistiin nimellä Miihkali – sosiaalistava sarjakuva perheen pienimmille, ja sen kuvitteellinen kertoja oli Yrsa-Jutta Snygg-Helenius, yltiöoptimistinen steinerkoulun liikunnanopettaja.
Kirjoja

Miihkali (Zum Teufel 2009,  ISBN 978-952-5754-10-0)
Aiheesta muualla

Esimerkki Miihkali-sarjakuvasta (ruudut kulkevat palstoittain oikealta vasemmalle ja alhaalta ylös) (Arkistoitu – Internet Archive)
Maurice Bouton

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten soutu
|  Hopeaa | Antwerpen 1920 | perämiehellinen kaksikko |  |
|  Hopeaa | Pariisi 1924 | perämiehetön kaksikko |  |
Maurice Paul René (Monney-)Bouton (24. helmikuuta 1892 Pariisi, Ranska – 15. kesäkuuta 1965 Clichy, Ranska) oli ranskalainen soutaja. Hän sai hopeaa ensin perämiehellisessä kaksikossa kesäolympialaisissa 1920 Antwerpenissä ja sitten perämiehettömässä kaksikossa kesäolympialaisissa 1924 Pariisissa. Hän oli Ernest Barberollen vävy.
Aiheesta muualla

Maurice Bouton Kansainvälinen olympiakomitea. (englanniksi)
Hong Su Jong

| Mitalit> Maa:   Pohjois-Korea.Naisten voimistelu.MM-kilpailut  | Mitalit> Maa:   Pohjois-Korea.Naisten voimistelu.MM-kilpailut  | Mitalit> Maa:   Pohjois-Korea.Naisten voimistelu.MM-kilpailut  | Maa:   Pohjois-Korea> Naisten voimistelu. |
| --- | --- | --- | --- |
|  Hopeaa | Stuttgart 2007 | Hyppy |  |
Hong Su Jong (s. 9. maaliskuuta 1986 N. Hamgyong) on pohjoiskorealainen voimistelija. Hän voitti hopeaa MM-kisoissa vuonna 2007 hyppykilpailussa. Jong kilpaili myös Ateenan olympialaisissa 2004, mutta ei saanut mitaleja.
Aiheesta muualla

Profiili FIGin sivuilla (Arkistoitu – Internet Archive)
Milošević (sukunimi)

Milošević on slaavilainen sukunimi, joka on muun muassa seuraavilla henkilöillä:
Bojana Milošević (1965–2020), jugoslavialais-serbialainen koripalloilija ja olympiamitalisti
Savo Milošević (s. 1973), jugoslavialais-serbialainen jalkapalloilija
Slobodan Milošević (1941–2006), Serbian presidentti 1989–1997 ja Jugoslavian presidentti 1997–2000
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hendrix (kappale)

| ”Hendrix” Lukas Leon, mukana Aleksanteri Hakaniemi |
| --- | --- | --- |

Singlen tiedot
 Albumilta: Mä
 Julkaistu: 27. marraskuuta 2018
 Tuottaja(t): Rafael Elivuo
 Tyylilaji: rap
 Kesto: 03.17
 Levy-yhtiö: Liiga Music
Lukas Leonin muut singlet
|   | ”Hendrix” 2018 | ”Rooma” 2019 |
”Hendrix” on suomalaisen rap-artistin Lukas Leonin kappale, jolla vierailee Aleksanteri Hakaniemi. Se julkaistiin Lukas Leonin Mä-albumin ensimmäisenä singlenä 27. marraskuuta 2018. Kappaleen on kirjoittanut Lukas Leon, Aleksanteri Hakaniemi, Jimi Pääkallo, Cheek ja Rafael Elivuo. Tuotannosta vastaa Elivuo.
Kappale kertoo Lukas Leonin mukaan ”vapaudesta Jimi Hendrix -vertauksen kautta”. Kappale sai alkunsa Lukas Leonin näkemästä Jimi Hendrix -dokumentista. Seuraavana päivänä hän keskusteli aiheesta Aleksanteri Hakaniemen kanssa, joka totesi: ”Hendrix, se olis siisti biisin nimi.”
”Hendrix” nousi parhaimillaan Suomen virallisen single- ja striimauslistan neljännelle sijalle. Kappale on striimannut kultaa.
Kappaleeseen kuvattiin Okko Käyhkön ohjaama musiikkivideo.
Kappaleet

Hendrix – 03:17
Listasijoitukset

| Lista | Paras sijoitus |
| --- | --- |
Suomen virallinen singlelista: 4 
Suomen virallinen latauslista: —
Radiosoittolista: —
Striimauslista: 4
Hockeytvåan

| Hockeytvåan |
| --- | --- |
Laji:  Jääkiekko
Maa(t):   Ruotsi
Joukkueita:  94
Hockeytvåan tai Ruotsin jääkiekon II-divisioona (ruots. Division 2) on Ruotsin jääkiekon neljänneksi korkein sarjataso SHL:n, HockeyAllsvenskanin ja Hockeyettanin jälkeen. Sarja on aiemmin tunnettu pelkästään nimellä Division 2, jota käytetään usein edelleen eri tilastoissa. Hockeytvåan alueellinen ja se on jaettu neljään alueeseen; pohjoiseen, eteläiseen, itäiseen ja läntiseen. Alueilla on yhteensä 11 eri sarjaa. Hockeytvåanin neljän jatkosarjan parhaiten sijoittuneet joukkueet nousevat Hockeyettaniin, kun taas Hockeyettanin neljän alkusarjan viimeiseksi sijoittuneet joukkueet putoavat Hockeytvåaniin.
Kauden 2015–2016 lopulla Hockeytvåanissa kiekkoili pelaajia peräti 23 eri maasta. Suomalaisista sarjassa kiekkoili mm. uransa jo kertaalleen päättänyt entinen NHL- ja maajoukkuekiekkoilija Hannes Hyvönen.
Moulins-Engilbert

| Moulins-Engilbert |
| --- | --- |
 Linnan rauniot
 vaakuna
 Moulins-Engilbert
 Koordinaatit: 46°59′14″N, 3°48′38″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  40,8 km²
Korkeus:  215 m
Väkiluku (2018):  1 443 
 – Väestötiheys:  35 as./km²
Kunnan numero:  58182
Infobox OKVirheellinen NIMI-arvo: 
Moulins-Engilbert on kunta Ranskassa Nièvren departementissa Burgundi-Franche-Comtén alueella. Se sijaitsee Guignonjoen varrella, noin 16 kilometriä Château-Chinon (Ville)’n kaupungista lounaaseen.
Kunta on saanut nimensä joen varrella olleista myllyistä. Se sijaitsi Roomalaisten teiden risteyksessä, missä oli roomalaisten leiri. Myöhemmin leirin paikalle rakennettiin linna. Linna myytiin Neversin kreiveille vuonna 1215 ja siellä juhlittiin Burgundin herttuan Philippe le Bonin häitä 1400-luvulla. Linna tuhoutui tulipalossa vuonna 1525, ja siitä on enää rauniot jäljellä. Linnaa ympäröivän kaupungin kapeiden katujen varrelta löytyy taloja 1300-, 1400- ja 1500-luvuilta. Keskustassa oleva Saint-Jean-Baptisten kirkko rakennettiin 1500-luvulla korvaamaan tulipalossa tuhoutunut vanha kirkko.
Kunta on osa Morvanin luonnonpuistoa (Parc naturel régional du Morvan).
Kaupungin vanhoja taloja
Kaupungin vanhoja taloja
Saint-Jean-Baptisten kirkko
Aiheesta muualla

Kuvia tai muita tiedostoja aiheesta Moulins-Engilbert Wikimedia Commonsissa
Hirvijärven työväentalo

| Hirvijärven työväentalo |
| --- | --- |
Osoite:  Sahrakoskentie 104
Sijainti:  Hirvijärvi, Juupajoki
Valmistumisvuosi:  1909?
Rakennuttaja:  Hirvijärven Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hirvijärven työväentalo oli Juupajoen kunnan Hirvijärven kylässä sijainnut työväentalo.